Tryg og Nordea benchmarker nuværende forsikringsaftale - Tryg
Tryg og Nordea benchmarker nuværende forsikringsaftale
Tryg og Nordea har samarbejdet i mere end ti år. Det nuværende partnerskab skal genforhandles, inden det udløber medio 2013. For at sikre den bedste aftale for begge selskaber og deres kunder er Tryg og Nordea enige om at benchmarke den nuværende aftale i markedet.
Trygs skadeforsikringsprodukter sælges af Nordea i de fire nordiske lande, og Nordeas livsforsikrings- og pensionsprodukter sælges af Tryg i Danmark og Norge.
Partnerskabet mellem Tryg og Nordea fortsætter uændret indtil aftalen udløber medio 2013.
For yderligere oplysninger kontakt kommunikationsdirektør Troels Rasmussen 30 35 30 70